Критеријуми оцењивања за предмет:

Основи технологије и конзервације 2-3-4. разред

* Недовршеним радом се сматра онај рад, који не испуњава елементарне захтеве композиције (добро постављен формат, поставку елемената унутар композиције).
* Позитивно оцењен рад, је онај рад, који испуњава основне аспекте комозиције: однос величина, правилно постваљене планове, тачно представљене облике, и који је, притом, изведен предвиђеном техником. Друга година подразумева извођење цртачким техникама, а трећа и четврта, сликарским.
* За валоризацију рада оценом три, потребно је да се поред присуства ликовних елемената и правилног односа унутар композиције, осети препознавање материјализације (ово се односи на све разреде).
* Оценом четири, процењује се оправданост задатог приказа, који се огледа у остварењу елементарних ликовних јединица, које својим међусобним односом проширују поље ликовног деловања, пружајући могућност рађања комбинација.
* Оценом пет, вреднује се рад, који поред техничке вештине, изражава слободу у самој анализи проналазећи свој индивидуални језички модел.